
_START_ARTICLE_
Skridttæller
_START_PARAGRAPH_
Skridttæller eller pedometer er et mekanisk eller elektronisk måleinstrument som tæller antal skridt brugeren går. En skridttæller kan måle aktivitetsniveau både under træning og i hverdagen og bliver ofte brugt for at motivere til øget fysisk aktivitet eller mere motion._NEWLINE_Det anbefales, at man hver dag går 10.000 skridt for at have en aktiv livsstil. Det svarer til omkring 8 km eller godt over en times gang. Vil man gå ned i vægt, skal man op på 15.000 til 20.000 skridt hver dag._NEWLINE_Skridttællere kan i dag være indbygget som en funktion i andre typer bærbar elektronik som MP3-afspillere og mobiltelefoner.
_START_SECTION_
Apple iPod Nano
_START_PARAGRAPH_
5. generation iPod Nano fra Apple inheholder et integreret pedometer.
_START_SECTION_
Nike&iPod
_START_PARAGRAPH_
Apple og Nike, Inc. tilbyder produktet Nike+iPod Sports Kit. Kittet bruger en sensor placeret i brugerens sko, som kommunikerer med en trådløs modtager i MP3-afspilleren. Denne modtager træningsinformationer såsom tid, distance, og kalorieforbrug.
_START_SECTION_
NTT DoCoMo Fujitsu Pedometertelefon
_START_PARAGRAPH_
Dette er den første integrerede telefon med et pedometer der virker 24/7 og tæller skridt ligesom et Omron pedometer. Sensoren er lavet af ADI. Dette håndset blev introduceret i Japan i 2004 og der er solgt mere end 3 million enheder.
_START_SECTION_
Nokia 5500 Sportstelefon
_START_PARAGRAPH_
The Nokia 5500 sportstelefon bruger en indbygget 3 akse MEMS inerti-sensor til at opfange hvor mange skridt brugeren tager. Pedometerprogrammet holder styr på antallet af skridt, tiden, og distancen. Dog kan applikationen ikke køre uafbrudt da den dræner telefonens batteri.
_START_SECTION_
Nokia Sports Tracker
_START_PARAGRAPH_
Nokia Sports Tracker indeholder et pedometer, der virker sammen med Nokia Symbiantelefoner med et accelerometer. Accelerometere er inkluderet i telefonerne for at gemme den korrekte orientering på fotos og for at forbedre gps positioneringsfunktionen.
_START_SECTION_
Nokia Skridttæller
_START_PARAGRAPH_
Nokia Step Counter er en gratis applikation, tilgængelig på Nokia Beta Labs, der virker på en lang række N-Series Nokia mobiltelefoner. Pedometerapplikationen holder styr på antallet af skridt, tiden og distancen. Applikationen kan køre hele dagen da den ikke dræner batteriet nævneværdigt.